CELEX: 42009D0303
Language: bg
Date: 2009-03-25 00:00:00
Title: 2009/303/ЕО, Евратом: Решение на представителите на правителствата на държавите-членки от 25 март 2009 година за назначаване на двама съдии в Съда на Европейските общности

31.3.2009   
            
            
               BG
            
            
               Официален вестник на Европейския съюз
            
            
               L 84/43
            
         
      РЕШЕНИЕ НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ
   
   от 25 март 2009 година
   за назначаване на двама съдии в Съда на Европейските общности
   (2009/303/ЕО, Евратом)
   ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 223 от него,
   като взеха предвид Договора за създаване на Европейската общност за атомна енергия, и по-специално член 139 от него,
   като имат предвид, че:
   
               (1)
            
            
               В съответствие с разпоредбите на Договорите на всеки три години следва да се извършва частична подмяна на съдиите и на генералните адвокати в Съда на Европейските общности.
            
         
               (2)
            
            
               За периода от 7 октомври 2009 г. до 6 октомври 2015 г. трябва да бъдат назначени тринадесет съдии и четирима генерални адвокати.
            
         
               (3)
            
            
               На 25 февруари 2009 г. Конференцията на представителите на правителствата на държавите-членки назначи единадесет съдии и четирима генерални адвокати в Съда на Европейските общности за посочения по-горе период.
            
         
               (4)
            
            
               За да завърши частичното обновяване на състава на Съда на Европейските общности, правителствата на държавите-членки следва да назначат още двама съдии, чийто текущ мандат изтича на 6 октомври 2009 г.,
            
         РЕШИХА:
   Член 1
   Г-н Marko ILEŠIČ и г-жа Camelia TOADER се назначават за съдии в Съда на Европейските общности за периода от 7 октомври 2009 г. до 6 октомври 2015 г.
   Член 2
   Настоящото решение се публикува в Официален вестник на Европейския съюз.
   
      Съставено в Брюксел на 25 март 2009 година.
      
         
            Председател
         
         M. VICENOVÁ